turjo4nis/wikipedia-bn-dump-20250701 huggingface dataset:
স্বল্প নির্মাণব্যয়ের চলচ্চিত্র

স্বল্প নির্মাণব্যয়ের চলচ্চিত্র হল সেইসব চলচ্চিত্র যেগুলো মূলধারার চলচ্চিত্র স্টুডিও বা বিনিয়োগকারী কর্তৃক প্রদত্ত অর্থায়নের তুলনার কম ব্যয়ে নির্মিত হয়ে থাকে। অনেক স্বাধীন চলচ্চিত্র স্বল্প নির্মাণব্যয়ে নির্মিত হয়ে থকে, আবার কিছু ক্ষেত্রে অভিজ্ঞতাহীন ও অপরিচিত চলচ্চিত্র নির্মাতাদের দ্বারা নির্মিত মূলধারার চলচ্চিত্রের নির্মাণব্যয়ও স্বল্প হয়ে থাকে। অনেক তরুণ ও প্রথমবারে কাজ করা চলচ্চিত্র নির্মাতা বড় প্রযোজনা সংস্থার বিশাল নির্মাণব্যয়ের চলচ্চিত্র নির্মাণের পূর্বে নিজের প্রতিভার প্রমাণের জন্য স্বল্প নির্মাণব্যয়ের চলচ্চিত্র নির্মাণ করে থাকেন। অধিকাংশ স্বল্প নির্মাণব্যয়ের চলচ্চিত্র যেগুলো কোন প্রকার সাড়া পায় না বা প্রশংসিত হয় না, তা কখনোই প্রেক্ষাগৃহে মুক্তি দেওয়া হয় না। বরং বাজার স্বল্পতা, কাহিনি ও বিষয়ের কম গুরুত্বের কারণে এগুলো সরাসরি খুচরা বিক্রয়ের জন্য পাঠানো হয়। স্বল্প নির্মাণব্যয়ের নির্দিষ্ট কোন সংজ্ঞা নেই বা ব্যয়ের পরিমাণ কত হলে তা এই শ্রেণিতে পড়বে তার কোন সুনির্দিষ্ট ব্যাখ্যা নেই, এবং এটি চলচ্চিত্রের ধরন ও নির্মাণের দেশের উপরও নির্ভরশীল। এক দেশে যেটা স্বল্প নির্মাণব্যয়ের চলচ্চিত্র অন্য দেশে সেটা বিশাল নির্মাণব্যয়ের চলচ্চিত্র হতে পারে। বর্তমান সময়ে তরুণ চলচ্চিত্র নির্মাতারা প্রাক-প্রচারণার জন্য চলচ্চিত্র উৎসবগুলোর উপর নির্ভর করে। এই উৎসবগুলোর মাধ্যমে তারা তাদের চলচ্চিত্রের জন্য প্রশংসিত হয় এবং সাড়া পান, যার ফলে তারা সীমিত পরিসরে প্রেক্ষাগৃহে মুক্তি দিতে পারে। যেসব চলচ্চিত্র অধিক প্রশংসিত হয় সেগুলোকে বৃহৎ পরিসরে মুক্তি দেওয়া হয়। স্বল্প নির্মাণব্যয়ের চলচ্চিত্রগুলো পেশাদার নির্মাণ বা অপেশাদারও হতে পারে। এতে পেশাদার বা ভাড়া করা যন্ত্রপাতি ও সাজসজ্জা ব্যবহার করে চিত্রধারণ করা হয়।

উল্লেখযোগ্য চলচ্চিত্র
১৯৯৯ সালের নির্মিত দ্য ব্লেয়ার উইচ প্রজেক্ট হল অন্যতম সফল স্বল্প নির্মাণব্যয়ের চলচ্চিত্র। ১৬০,০০০ মার্কিন ডলার নির্মিত চলচ্চিত্রটি বিশ্বব্যাপী ২৪৯ মিলিয়ন মার্কিন ডলার আয় করে। আরেকটি সফল স্বল্প নির্মাণব্যয়ের চলচ্চিত্র হল ২০০৭ সালের প্যারানরমাল অ্যাক্টিভিটি। মাত্র ১৫,০০০ মার্কিন ডলার ব্যয়ের চলচ্চিত্রটি ১৯০ মিলিয়ন মার্কিন ডলার আয় করে। সম্ভবত আরও সফল স্বল্প নির্মাণব্যয়ের চলচ্চিত্র ছিল ১৯৭২ সালের ডিপ থ্রোট। এটি মাত্র ২২,৫০০ মার্কিন ডলার ব্যয়ে নির্মিত হয় এবং ৬০০ মিলিয়ন মার্কিন ডলারের অধিক আয় করে, যদিও এই পরিমাণ নিয়ে বিতর্ক রয়েছে।

স্বল্প নির্মাণব্যয়ের চলচ্চিত্রের একটি প্রারম্ভিক উদাহরণ হল ১৯৭৫ সালে বলিউডে নির্মিত ডাকাত ঘরনার শোলে। ২০ মিলিয়ন রুপিতে নির্মিত চলচ্চিত্রটি ৩ বিলিয়ন রুপি আয় করে এবং এটি সর্বকালের সর্বোচ্চ আয়কারী ভারতীয় চলচ্চিত্র হয়ে ওঠে। আরেকটি সফল উদাহরণ হল ব্রুস লি অভিনীত চীনা চলচ্চিত্র এন্টার দ্য ড্রাগন (১৯৭৩)। $৮৫০,০০০ ব্যয়ে নির্মিত চলচ্চিত্রটি বিশ্বব্যাপী $৯০ মিলিয়ন আয় করে।

রকি চলচ্চিত্রের নির্মাণব্যয় ছিল $১ মিলিয়ন এবং এটি বিশ্বব্যাপী $২২৫ মিলিয়ন আয় করে, এবং সিলভেস্টার স্ট্যালোনকে তারকা খ্যাতি এনে দেয়। হ্যালোউইন চলচ্চিত্রের নির্মাণব্যয় ছিল $৩২৫,০০০ এবং এটি বিশ্বব্যাপী $৭০ মিলিয়ন আয় করে। নেপোলিয়ন ডিনামাইট চলচ্চিত্রের নির্মাণব্যয় $৪০০,০০০ এরও কম ছিল, কিন্তু এটি বিশ্বব্যাপী $৪৬ মিলিয়ন আয় করে। বড় চলচ্চিত্র স্টুডিও কয়েকটি বিভাগ এই ধরনের চলচ্চিত্র নির্মাণ করে থাকে, যেমন ফক্স সার্চলাইট পিকচার্স, মিরাম্যাক্স, নিউ লাইন সিনেমা, এবং প্রতিদ্বন্দ্বী স্বল্প নির্মাণব্যয়ের চলচ্চিত্রের মত পরিবেশনা করে থাকে।

তথ্যসূত্র

চলচ্চিত্রের ধরন
চলচ্চিত্র ও ভিডিও পরিভাষা
ওয়েস্ট লন্ডন লিগ

ওয়েস্ট লন্ডন লিগ একটি ফুটবল প্রতিযোগিতা ছিল, যা পশ্চিম লন্ডনের আশেপাশে অবস্থিত দলগুলোর সমন্নয়ে অনুষ্ঠিত হতো। এটি ১৮৯২ সালে গঠিত হয়েছিল এবং এতে কেবল অপেশাদার দলগুলো অংশগ্রহণ করতো।

ইতিহাস 
এই লিগটি ১৮৯২ সালে প্রতিষ্ঠা লাভ করেছিল; এই লিগের প্রতিষ্ঠাকালীন সদস্যরা হচ্ছে, ফুলহ্যাম, কুইন্স পার্ক রেঞ্জার্স, স্ট্যানলি, প্যাডিংটন, সাউথল, গ্রোভ হাউস, কিল্ডেয়ার এবং সেন্ট জন'স কলেজ।

বিজয়ী 
 ১৮৯২–৯৩: ফুলহ্যাম
 ১৮৯৫–৯৬: স্ট্যানলি
 ১৯০০–০১: স্টেইন্স টাউন
 ১৯৩১–৩২: লাইটহাউস

তথ্যসূত্র 

লন্ডনে ফুটবল প্রতিযোগিতা
ইংল্যান্ডের বিলুপ্ত ফুটবল লিগ
সাতকরার গরুর মাংস

সাতকরার গরুর মাংস বাংলাদেশের সিলেট অঞ্চলের একটি ঐতিহ্যবাহী খাবার। সাতকরা একটি বিশেষ ফল যা গরুর মাংস দিয়ে রান্না করা হয় এবং এটি সিলেটের খুব বিখ্যাত একটি তরকারি। তরকারিটি সিলেটের বাইরেও জনপ্রিয়তা পেয়েছে। ঈদুল আজহার সময় এটি একটি বিখ্যাত খাবার। সিলেটের সাতকরা রান্না মোটেই বাংলাদেশের আট-দশটা রান্নার মতো নয়। লেবু জাতীয় এই ফল তরকারিতে ব্যবহারের কারণে, এর স্বাদ এবং গন্ধ উভয়ই অন্যান্য বাংলাদেশি তরকারি থেকে আলাদা হয়। সুগন্ধযুক্ত, তিক্ত এবং সামান্য মিষ্টি স্বাদের এই সাইট্রাস ফল সাধারণত সিলেটি খাবারে ব্যবহৃত হয়। গরুর পায়ের হাড় এবং সাতকরা দিয়ে একটি জনপ্রিয় খাট্টা বা টেঙ্গা তরকারি তৈরি করা হয়। এছাড়াও, এই সবজিটি মাছ এবং বিভিন্ন ধরনের মাংস দিয়েও রান্না করা হয়।

উপকরণ 
ভোজ্য তেল, দারুচিনি, এলাচ, মেথি, লবণ, পেঁয়াজ, রসুন ও আদা বাঁটা, গরুর মাংস, গুঁড়ো মরিচ, হলুদ, ধনে এবং জিরার দানা, গরম মশলা, সাতকরা এবং একটি টমেটো।

প্রস্তুতকরণ 
একটি বড়, ভারী তলানিযুক্ত, নন-স্টিক সসপ্যানে তেল গরম করা হয়। তারপরে দারুচিনি, তেজপাতা, এলাচ, মেথি ইত্যাদি দিয়ে তেলে নাড়াচাড়া করা হয় এবং পুনরায় গরম করা হয়। গরুর মাংস, লবণ, মশলা এবং কাঁচা মরিচ দিয়ে এটি আরো কিছুক্ষণ নাড়া হয় এবং তারপর ডেকে দেওয়া হয়। তারপর সাতকড়া ছোট টুকরো টুকরো করে কাটা হয়। অতঃপর সামান্য গরম পানি দিয়ে সাতকড়ার টুকরোগুল তরকারিতে ঢালা হয়। তরকারি সিদ্ধ হয়ে আসলে কিছুক্ষণের জন্য তাপ কমিয়ে নেয়া হয়। এরপর মাংস নরম হয়ে আসলে কাটা ধনিয়া যোগ করা হয়।

পরিবেশন  
গরুর মাংসের সাতকরা বিরইন ভাত বা সাদা ভাতের সাথে পরিবেশন করা হয় যখন শসা, টমেটো এবং পেঁয়াজের সালাদ সাইড ডিশ হিসাবে ব্যবহার করা হয়। এটি পোলাও, খিচুড়ি এবং পরটা দিয়েও খাওয়া হয়।

আরও দেখুন
 বাঙালি রন্ধনশৈলী

তথ্যসূত্র

সিলেটি রন্ধনশৈলী
গরুর মাংসের পদ
তরকারি পদ
মিনার্ভা ফুটবল ক্লাব

মিনার্ভা ফুটবল ক্লাব একটি ইংরেজ ফুটবল ক্লাব ছিল। এটির সদর দফতর লন্ডনের ল্যাডিওয়েলে অবস্থিত।

ইতিহাস
এই ক্লাবটি ১৮৭০-এর দশকে এফএ কাপে অংশগ্রহণ করেছিল।

তথ্যসূত্র

ইংল্যান্ডের বিলুপ্ত ফুটবল ক্লাব
লন্ডনের বিলুপ্ত ফুটবল ক্লাব
১৯শ শতাব্দীতে প্রতিষ্ঠিত ফুটবল ক্লাব
১৮৭৬-এ প্রতিষ্ঠিত ফুটবল ক্লাব
রশিদ খান (পাকিস্তানি ক্রিকেটার)

রশিদ খান (; জন্ম: ১৫ ডিসেম্বর, ১৯৫৯) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার ও কোচ। পাকিস্তান ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৫ সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে পাকিস্তান ইন্টারন্যাশনাল এয়ারলাইন্স, পাবলিক ওয়ার্কস ডিপার্টমেন্ট ও সিন্ধু দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে কার্যকরী ব্যাটিংশৈলী প্রদর্শন করতেন তিনি।

খেলোয়াড়ী জীবন 
১৯৭৫-৭৬ মৌসুম থেকে ১৯৯৩-৯৪ মৌসুম পর্যন্ত রশিদ খানের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে চারটিমাত্র টেস্ট ও ঊনত্রিশটি একদিনের আন্তর্জাতিকে অংশগ্রহণ করেছেন রশিদ খান। ৫ মার্চ, ১৯৮২ তারিখে করাচিতে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ৯ ফেব্রুয়ারি, ১৯৮৫ তারিখে ডুনেডিনে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।

জাতীয় দলে নিয়মিত খেলোয়াড়দের ধর্মঘটে কারণে বেশ কয়েকজন অনভিজ্ঞ খেলোয়াড়কে জাতীয় দলে অন্তর্ভুক্ত করা হয়। ফলশ্রুতিতে, ১৯৮১-৮২ মৌসুমে শ্রীলঙ্কার বিপক্ষে খেলার জন্যে ফাস্ট-মিডিয়াম বোলার রশিদ খানকে দল নির্বাচকমণ্ডলী আমন্ত্রণ জানায়। বল হাতে নিয়ে বেশ সফলতার স্বাক্ষর রাখেন। পাশাপাশি, ১০ নম্বরে ব্যাটিংয়ে নেমে ৫৯ ও অপরাজিত ৪৩ রান তুলতে সক্ষম হন।

তবে, এর পরপরই ইংল্যান্ড সফরের জন্যে দূর্ভাগ্যবশতঃ তাকে দলে রাখা হয়নি। তাসত্ত্বেও, ১৯৮৩ সালে ইংল্যান্ডে অনুষ্ঠিত ক্রিকেট বিশ্বকাপের তৃতীয় আসরে তাকে পাকিস্তান দলে রাখা হয়। ১৯৮৩-৮৪ মৌসুমে দলের সাথে অস্ট্রেলিয়া গমন করেন। ঐ সফরে একটিমাত্র টেস্টে তাকে খেলানো হয়। এরপর থেকে তাকে একদিনের খেলার জন্যে দলে রাখা হয়। ১৯৮৪-৮৫ মৌসুমে চূড়ান্ত টেস্টে অংশ নেন। নিউজিল্যান্ড সফরে আঘাতগ্রস্ত দলের শূন্যতা পূরণে নিউজিল্যান্ডে যান।

অবসর 
আন্তর্জাতিক ক্রিকেট থেকে প্রত্যাখ্যাত হবার পরও প্রায় এক দশক প্রথম-শ্রেণীর ক্রিকেটে অংশগ্রহণ করেছিলেন।

ক্রিকেট খেলা থেকে অবসর গ্রহণের পর পাকিস্তানের অনূর্ধ্ব-১৯ দলের ব্যবস্থাপকের দায়িত্বে ছিলেন ও কোচিং কর্মে নিয়োজিত থাকেন। ২০০৬ সালে চীনের ক্রিকেটারদের কোচের দায়িত্ব পালন করেন তিনি।

তথ্যসূত্র

আরও দেখুন 
 ইজাজ ফাকিহ
 জাভেদ আখতার
 ১৯৮৩ ক্রিকেট বিশ্বকাপ দলসমূহ
 পাকিস্তানি টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯৫৯-এ জন্ম
জীবিত ব্যক্তি
১৯৮৩ ক্রিকেট বিশ্বকাপের ক্রিকেটার
করাচির ক্রিকেটার
করাচি হোয়াইটসের ক্রিকেটার
করাচি থেকে আগত ক্রিকেটার
করাচি ব্লুজের ক্রিকেটার
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তান ইন্টারন্যাশনাল এয়ারলাইন্সের ক্রিকেটার
পাকিস্তান ইন্টারন্যাশনাল এয়ারলাইন্স বি-এর ক্রিকেটার
পাকিস্তানি ক্রিকেট কোচ
পাবলিক ওয়ার্কস ডিপার্টমেন্টের ক্রিকেটার
সিন্ধু এ-এর ক্রিকেটার
অর্চনা গুপ্তা

অর্চনা গুপ্তা (; জন্ম: ১ মার্চ, ১৯৯০) একজন ভারতীয় মডেল এবং চলচ্চিত্র অভিনেত্রী। তিনি তামিল, কন্নড়, মালয়ালম, তেলুগু সহ একটি রাশিয়ান চলচ্চিত্রেও অভিনয় করেছেন। সাম্প্রতিককালে তিনি জি৫-এর পয়জন নামক একটি ওয়েব ধারাবাহিকে আরবাজ খান, রিমি সেন, ফ্রেডি দারুওয়ালা, তনুজ বিরওয়ানি সহ অন্যান্যদের সাথে অভিনয় করেছেন। মনীশ পলের সাথে অর্চনা গুপ্তা স্বল্পদৈর্ঘ্য চলচ্চিত্র বাঞ্জার-এ কেন্দ্রীয় চরিত্রে অভিনয় করেছিলেন। এছাড়া তিনি মঞ্চ অনুষ্ঠানেও অংশ নিয়ে থাকেন।

ব্যক্তিগত জীবন 
অভিনয় ও নাচের প্রতি আগ্রহ অর্চনাকে খুব অল্প বয়সেই এই পেশায় নিয়ে আসে এবং তেলুগু চলচ্চিত্র আন্দামাইনা মনসুলো দিয়ে তিনি চলচ্চিত্রে অভিষেক করেন। সেই থেকে অর্চনা রাশিয়ান চলচ্চিত্র সহ বেশ কয়েকটি চলচ্চিত্রে অভিনয় করেছেন। অর্চনা আগ্রায় জন্মগ্রহণ করেন এবং পরবর্তীতে তিনি মডেল এবং চলচ্চিত্র অভিনেত্রী হিসাবে নিজের পেশাকে প্রতিষ্ঠিত করতে মুম্বই চলে যান। বন্দনা গুপ্তা নামে তার এক বোন রয়েছেন, তিনিও একজন অভিনেত্রী।

কর্মজীবন 
তেলুগু চলচ্চিত্র আন্দামাইনা মনসুলো-র মাধ্যমে অর্চনা চলচ্চিত্রে অভিষেক করেন।

তিনি কন্নড় চলচ্চিত্রে অভিষেক করেন ২০০৯ সালের মধ্য জানুয়ারীতে মুক্তিপ্রাপ্ত সার্কাস-এ গণেশের বিপরীতে অভিনয়ের মাধ্যমে। এরই সূত্রধারায় তিনি কন্নড়ে আরো তিনটি চলচ্চিত্রে অভিনয় করেন: লিফট কোডলা, কার্তিক এবং আচ্চু মেচ্চু।

চলচ্চিত্রের তালিকা

আরও দেখুন 
 ভারতীয় চলচ্চিত্র অভিনেত্রীদের তালিকা

তথ্যসূত্র

বহিঃসংযোগ 

 

জীবিত ব্যক্তি
১৯৯০-এ জন্ম
আগ্রার ব্যক্তি
ভারতীয় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
তামিল চলচ্চিত্র অভিনেত্রী
তেলুগু চলচ্চিত্র অভিনেত্রী
কন্নড় চলচ্চিত্র অভিনেত্রী
মালয়ালম চলচ্চিত্র অভিনেত্রী
মুম্বইয়ের অভিনেত্রী
উত্তরপ্রদেশের নারী মডেল
উত্তরপ্রদেশের অভিনেত্রী
হিন্দি চলচ্চিত্র অভিনেত্রী
স্ট্যামফোর্ড ব্রিজ (স্টেডিয়াম)

স্ট্যামফোর্ড ব্রিজ () হচ্ছে ফুলহ্যামের একটি ফুটবল স্টেডিয়াম, যেটি দক্ষিণ পশ্চিম লন্ডনের চেলসিতে অবস্থিত। এটি সাধারণত দ্য ব্রিজ হিসাবে পরিচিত। এই স্টেডিয়ামটি চেলসি ফুটবল ক্লাবের হোম স্টেডিয়াম হিসেবে ব্যবহৃত হয়, যেটি প্রিমিয়ার লীগ, উয়েফা চ্যাম্পিয়নস লীগের মতো খেলা আয়োজন করে থাকে।

এই স্টেডিয়ামটির ধারণক্ষমতা হচ্ছে ৪১,৮৩৭, এটি ২০১৯–২০ প্রিমিয়ার লীগ মৌসুমের নবম বৃহত্তম ভেন্যু। চেলসি ফুটবল ক্লাব ২০২৩–২৪ মৌসুমের মধ্যে এর ধারণক্ষমতা ৩,০০০-এর বেশি বাড়ানোর পরিকল্পনা করেছে। যখন এই স্টেডিয়ামের সম্প্রসারণের কাজ চলবে, তখন চেলসির ওয়েম্বলি স্টেডিয়ামে খেলার যাওয়ার ইচ্ছা রয়েছে।

১৮৮৭ সালে এই স্টেডিয়ামটি উন্মুক্ত করা হয়েছিল। ১৯০৫ সাল পর্যন্ত এই স্টেডিয়ামটি লন্ডন অ্যাথলেটিক ক্লাব ব্যবহার করত, যখন নতুন মালিক গাস মেয়ার্স চেলসি ফুটবল ক্লাব গঠন করে তখন তিই এই স্টেডিয়ামটি ক্লাবটির জন্য গ্রহণ করেছিলেন, যেখানে চেলসি তাদের হোম ম্যাচ আয়োজন করা শুরু করে। ১৯৯০-এর দশকে যখন এটি আধুনিক, অল-সিটার স্টেডিয়ামে সংস্কার করা হয়েছিল, তখন বেশ কয়েক বছর যাবত সংস্কার কাজের মাধ্যমে এটিতে বড় ধরনের পরিবর্তন আনা হয়েছে।

স্ট্যামফোর্ড ব্রিজ ইংল্যান্ড ফুটবল দলের আন্তর্জাতিক ম্যাচ, এফএ কাপের ফাইনাল, সেমিফাইনাল এবং এফএ কমিউনিটি শিল্ডের খেলা আয়োজন করে থাকে। ফুটবল ছাড়াও এই স্টেডিয়ামটি ক্রিকেট, রাগবি ইউনিয়ন, স্পিডওয়ে, গ্রেহাউন্ড রেসিং, বেসবল এবং আমেরিকান ফুটবলের মতো আরও অনেক খেলাতে আয়োজন করে। ১৯৩৩ সালের ১২ই অক্টোবর তারিখে চেলসি এবং আর্সেনালের মধ্যকার লীগ ম্যাচের জন্য এই স্টেডিয়ামে সর্বোচ্চ ৮২,৯০৫ জন দর্শক উপস্থিত হয়েছিলেন।

তথ্যসূত্র

বহিঃসংযোগ

 স্টেডিয়াম গাইড

চেলসি ফুটবল ক্লাব
ফুলহ্যাম
প্রিমিয়ার লীগের মাঠ
প্রিমিয়ার লিগের মাঠ
ফেলিক্স ব্রিখ

ফেলিক্স ব্রিখ (, ; জন্ম: ৩ আগস্ট ১৯৭৫) হলেন একজন জার্মান ফুটবল রেফারি। তিনি বাভেরীয় ফুটবল অ্যাসোসিয়েশনের এসভি এম হার্ট মিউনিখের হয়ে কাজ করেন। তিনি একজন ফিফা তালিকাভুক্ত রেফারি হওয়ার পাশাপাশি উয়েফার এলিট বিভাগের রেফারি।

পেশা
ব্রিখ ২০০৪ সালে বুন্দেসলিগায় রেফারির দায়িত্ব পালন করা শুরু করেছিলেন এবং ২০০৭ সালে তাকে ফিফার ব্যাজ দেওয়া হয়েছিল। সে বছরের অক্টোবর মাসে উয়েফা ইউরো ২০০৮-এর বাছাইপর্বে প্রথম জ্যেষ্ঠ আন্তর্জাতিক ম্যাচটি পরিচালনা করেছেন। উক্ত ম্যাচে লুক্সেমবুর্গ ২–০ গোলে রোমানিয়ার কাছে পরাজিত হয়েছিল। ২০০৮ সালের ফেব্রুয়ারি মাসে, ব্রিখকে ২০০৭–০৮ উয়েফা কাপের ৩২ দলের পর্বের একটি ম্যাচ পরিচালনার দায়িত্ব নিয়োজিত করা হয়েছিল। অতঃপর ২০০৮ সালের অক্টোবর মাসে, তিনি ২০০৮–০৯ উয়েফা চ্যাম্পিয়নস লিগের গ্রুপ ডি-এর লিভারপুল এবং পিএসভি আইন্দোভেনের মধ্যকার ম্যাচটি পরিচালনা করেছেন।

ব্যক্তিগত জীবন
ফুটবলের পাশাপাশি ব্রিখ খেলাধুলার বিষয়ে একটি ডক্টরেট লিখেছেন। এছাড়াও তিনি একজন যোগ্য আইন বিশেষজ্ঞ।

তথ্যসূত্র

বহিঃসংযোগ
 dfb.de-এ প্রোফাইল
 worldfootball.net-এ প্রোফাইল

১৯৭৫-এ জন্ম
জীবিত ব্যক্তি
জার্মান ফুটবল রেফারি
উয়েফা ইউরোপা লিগের রেফারি
উয়েফা ইউরো ২০২০-এর রেফারি
মিকাইল

মিকাইল (, Mîkhā'ēl; , Mikhaḗl; ; , Mīkā'īl, Mīkāl, Mīkhā'īl) হলেন ইহুদিধর্ম, খ্রিষ্টধর্ম ও ইসলামের একজন প্রধান স্বর্গদূত বা ফেরেশতা। ক্যাথলিক, পূর্ব অর্থডক্স, অ্যাংলিকান ও লুথারীয় মতাবলম্বীরা তাঁকে প্রধান স্বর্গদূত সন্ত মিকাইল বা সন্ত মিকাইল বলে অবিহিত করে থাকে। প্রাচ্য অর্থডক্স ও পূর্ব অর্থডক্স মণ্ডলীসমূহ তাঁকে ট্যাক্সিয়ার্চ সন্ত মিকাইল নামে সম্বোধন করে। অন্যান্য প্রোটেস্ট্যান্ট মণ্ডলীসমূহে তাঁকে প্রধান স্বর্গদূত মিকাইল বলে ডাকা হয়।

বাইবেলের পুরাতন নিয়মের দানিয়েলের পুস্তকে মিকাইলের নাম তিনবার উল্লেখ করা হয়েছে। ইহুদিধর্মে ঈশ্বর ও ইস্রায়েলীয়দের মাঝে মধ্যস্থতাকারী হিসেবে স্বর্গদূতদের সাহায্য প্রার্থনার ক্ষেত্রে রাব্বাইদের কঠোর বিধিনিষেধ থাকা সত্ত্বেও মিকাইলকে ইহুদি জাতির রক্ষাকর্তা হিসেবে গণ্য করার ধারণাটি প্রভাবশালী হয়ে ওঠে এবং ইহুদি স্তোত্রমালায় মিকাইলের একটি বিশেষ অবস্থান তৈরি হয়।

নতুন নিয়মের প্রকাশিত বাক্য পুস্তকে মিকাইল শয়তানের বিরুদ্ধে ঈশ্বরের সৈন্যদলের নেতৃত্ব দেন এবং স্বর্গের যুদ্ধে শয়তানকে পরাজিত করেন। যিহূদার পত্রে মিকাইলকে নির্দিষ্টভাবে প্রধান স্বর্গদূত মিকাইল বলে অবিহিত করা হয়। ৪র্থ শতাব্দীতে খ্রিষ্টানরা মিকাইলের নামে মঠ তৈরি করে এবং তাঁকে একজন আরোগ্যদাতা স্বর্গদূত হিসেবে দেখা শুরু করে। কালের পরিক্রমায় খ্রিষ্টান বিশ্বে তাঁর ভূমিকা একজন রক্ষাকর্তা এবং অশুভ শক্তির বিরুদ্ধে সদাপ্রভুর সৈন্যবাহিনীর সেনাপতিতে পর্যবসিত হয়।

মুসলমানরা তাঁকে হজরত মিকাইল (আ.) হিসেবে অবিহিত করে থাকে। ইসলাম অনুসারে মিকাইল প্রধান ফেরেশতাদের একজন এবং তিনি প্রাকৃতিক শক্তির দায়িত্বে নিয়োজিত। পবিত্র কোরআনের সূরা আল-বাকারার ৯৮ নং আয়াতে ফেরেশতা জিব্রাইলের পাশাপাশি মিকাইলের নাম উল্লেখ করা হয়েছে।

ধর্মীয় বিশ্বাস

ইসলাম 

ইসলামে মিকাইল হলেন অন্যতম প্রধান আধ্যাত্মিক ফেরেশতা  এবং তিনি প্রকৃতির কাজে নিয়জিত।  তার অশ্রু থেকে ফেরেশতা তৈরি করা হয়। এ জাতীয় ফেরেশতাগণ তার সাহায্যকারী। 

সূরা আল-বাকারায় কুরআনে মিকাইলের উল্লেখের  একত্রে আছে: 
সুন্নি ইসলামে মিকাইল আদমের সৃষ্টির বিবরণে উপস্থিত হন। তদনুসারে, তাঁকে এক মুঠো পৃথিবীর মাটি আনতে প্রেরণ করা হয়েছিল; কিন্তু পৃথিবী থেকে সে মাটি আনতে পারেন নি, যার কিছু অংশ জ্বলে যায়। এটি আল-থালাবী দ্বারা বর্ণিত করা হয়েছে যার বর্ণনায় বলা হয়েছে যে ঈশ্বর ফেরেশতাকে বলবেন যে কেউ কেউ তাঁর কথা মানবে এবং কেউ কেউ তা মানবে না। 

শিয়া ইসলামে, দোয়া উম্মে দাউদের ৬ষ্ঠ ইমাম জাফর আল-সাদিকের পাঠকের অনুরোধে জানানো হয়েছে,  মিকাইল  দোয়া করেন:  "হে আল্লাহ! আপনার করুণার মিকাইল- ফেরেশতাকে আপনার নেয়ামত দান করুন এবং নেয়ামত দান করুন  অনুগ্রহ ও  ক্ষমা প্রার্থনাকারীদের এবং যে মানুষকে অনুগত সেবার জন্য তৈরি করেছেন। "

তথ্যসূত্র 

পুরাতন নিয়ম থেকে খ্রিস্টান সন্ত
যাচাইকরণ ব্যর্থ হওয়াসহ নিবন্ধ
শ্রেষ্ঠ দেবদূত
খ্রিস্টধর্মের শ্রেষ্ঠ দেবদূত
ইসলাম ধর্মের শ্রেষ্ঠ দেবদূত
ইহুদি ধর্মের শ্রেষ্ঠ দেবদূত
নিউ টেস্টামেন্টের খ্রিস্টান সাধু
স্বতন্ত্র দেবদূত
কিম শর্মা

কিম মিশেল শর্মা একজন ভারতীয় অভিনেত্রী এবং মডেল। তিনি ২০০০ সালে হিন্দি ভাষার চলচ্চিত্র মোহব্বতেঁ দিয়ে অভিনয়ে অভিষেক করেছিলেন।

কর্মজীবন 
দিল্লি সফরে কিম শর্মা ক্লোজ-আপ (টুথপেস্ট)-এর জন্য অডিশন দিয়ে নির্বাচিত হয়েছিলেন। পরবর্তীতে তিনি সানসিল্ক, পেপসি, টাটা সাফারি, পন্ড'স, ফেয়ার অ্যান্ড লাভলী, ক্লিন এন্ড ক্লিয়ার এবং লি'রিল এর বিজ্ঞাপনে উপস্থিত হন। তিনি "ওলে" এর ভারতীয় ব্র্যান্ড প্রতিনিধিও। আদিত্য চোপড়া তার পরিচালনায় মোহব্বতেঁ চলচ্চিত্রের জন্য শর্মাকে স্বাক্ষরিত করেছিলেন।

টেলিভিশন 

 ক্যারি অন শেখর - পর্ব ৩০।

চলচ্চিত্রের তালিকা 

ডর  (১৯৯৩) - (অতিরিক্ত)
মোহব্বতেঁ (২০০০) - সঞ্জনা
তুম সে আচ্ছে কৌন হ্যায় (২০০২) - ববি গুজরাল
খড়গম (২০০২) - পূজা
কেহতা হ্যায় দিল বার বার (২০০২) - রিতু প্যাটেল
ফিদা (২০০৪) - সোনিয়া
তাজ মহল: এন ইন্টার্নাল লাভ স্টোরি (২০০৫) - লাডলি বেগম
পদ্মশ্রী লালু প্রসাদ যাদব (২০০৫) - রিতা
একিন (২০০৫) - তনয়া ঠাকুর
কুড়িয়ো কা হ্যায় জামানা (২০০৬) - কণিকা
টম, ডিক এন্ড হ্যারি (২০০৬) - বিজলি
জিন্দেগী রকস (২০০৬) - জয়
নেহলে পে দেহলা (২০০৭) - কিম (পূজা'র বান্ধবী)
ছোড়ো না ইয়ার (২০০৭) - রেশমি
মানি হ্যায় তো হানি হ্যায় (২০০৮) - সারা
মাগাধীরা (২০০৯) - বিশেষ উপস্থিতি
অঞ্জনেইলু (২০০৯) - আইটেম নাম্বার
যাগম (২০১০) - সোফি

তথ্যসূত্র

বহিঃসংযোগ 

 

২০শ শতাব্দীর ভারতীয় অভিনেত্রী
হিন্দি টেলিভিশন অভিনেত্রী
ভারতীয় টেলিভিশন অভিনেত্রী
জন্মের বছর অনুপস্থিত (জীবিত ব্যক্তি)
মহারাষ্ট্রের অভিনেত্রী
২১শ শতাব্দীর ভারতীয় অভিনেত্রী
হিন্দি চলচ্চিত্র অভিনেত্রী
জীবিত ব্যক্তি
ভারতীয় চলচ্চিত্র অভিনেত্রী
আহমেদনগরের ব্যক্তি
মুম্বইয়ের অভিনেত্রী
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
উর্দু চলচ্চিত্র অভিনেত্রী
মহারাষ্ট্রের নারী মডেল
দেবেশ দাশ

দেবেশ দাশ ( ; ১ সেপ্টেম্বর, ১৯১১ - ১৯৯৮) বাংলাদেশী বংশোদ্ভূত কল্পকাহিনী লেখক।

জন্ম ও প্রারম্ভিক জীবন

দেবেশ দাশের জন্ম ব্রিটিশ ভারতের বর্তমানে বাংলাদেশের কিশোরগঞ্জ জেলার অন্তর্গত বাজিতপুরে। পিতার নাম গোপালচন্দ্র দাশ। তিনি কলকাতায়  পড়াশোনা করেছেন  । শ্রীরামকৃষ্ণের প্রিয় শিষ্য শ্রীম-র ছাত্র তিনি। কলকাতার  প্রেসিডেন্সি কলেজ থেকে বি.এ. পাশ করে টাটার স্কলারশিপ নিয়ে বিলেত যান। ১৯৩৪ খ্রিস্টাব্দে আই সি এস পরীক্ষায় পাশ করে ভারতীয় সিভিল সার্ভিসে যোগ দিয়ে আসামে যান।  দিল্লিতে কেন্দ্রীয় সরকারের স্বরাষ্ট্র ও রাজনৈতিক বিভাগের গুরুত্বপূর্ণ পদে কাজ করেছেন । বিদেশে  ভারত সরকারের প্রতিনিধিত্ব করেছেন। ১৯৬৯ খ্রিস্টাব্দে কেন্দ্রীয় সরকারের ক্যাবিনেট সেক্রেটারি পদ থেকে অবসর গ্রহণ করেন ।

সাহিত্যকর্ম

তিনি সরকারের গুরুত্বপূর্ণ পদে থাকার  পাশাপাশি  সাহিত্যচর্চাও করে গেছেন। ১৯৫২ খ্রিস্টাব্দে নিখিল ভারত বঙ্গ সাহিত্য সম্মেলনের স্থায়ী সভাপতি হন ও ১৯৫৩ খ্রিস্টাব্দে অনুষ্ঠিত জয়পুর অধিবেশনের মূল সভাপতি ছিলেন। অক্সফোর্ড, নিউইয়র্ক, পেনসিলভেনিয়া ও প্রাগ বিশ্ববিদ্যালয়ে এবং বিভিন্ন আন্তর্জাতিক সংস্থার আমন্ত্রণে ভারতীয় ও বাংলা সাহিত্য সম্পর্কে বক্তৃতা দিয়েছেন । উপন্যাস, রম্যরচনা, প্রবন্ধ, ইতিহাস, গল্প, কবিতা প্রভৃতি সাহিত্যের সব শাখাতেই দেবেশ দাশের ছিল অবাধ বিচরণ। তার লেখা ' রাজোয়ারা' গ্রন্থটির জন্য মেবারের দরবার থেকে ঢাল ও একটি তলোয়ার দিয়ে সম্মানিত করা হয়।রবীন্দ্রনাথ ঠাকুর তার 'ইয়োরোপা' বইটি পড়ে ভূয়সী প্রশংসা করেন । রোগশয্যা হতে তাঁকে কবি যে পত্র লেখেন তা নিম্নরূপ-

 

তার অন্যান্য গ্রন্থ গুলি হল-

 'রাজসী'
 'পশ্চিমের জানালা'
 'অর্ধেক মানবী তুমি'
 'রঙ্গরাগ'
 'জীবনের চেয়ে বড়'
 'আগ্রা স্টাইল'
 'রোম থেকে রমনা'
 'সেই চিরকাল'
 'সেই কলকাতা'
 'সুদূর বাঁশরী'
 'প্রথম ধরেছে কলি'
 'বৃহত্তর বাঙ্গালী'
 'প্যারীসের পিয়ারী'
 'ভিনদেশী বঁধু'

মৃত্যু

দেবেশ দাশ ১৯৯৮ খ্রিস্টাব্দে   ৮৭ বৎসর বয়সে প্রয়াত হন ।

তথ্যসূত্র 

১৯১১-এ জন্ম
১৯৯৮-এ মৃত্যু
ভারতীয় কল্পকাহিনী লেখক
বাংলাদেশী বংশোদ্ভূত ভারতীয় ব্যক্তি
হিন্দি টেলিভিশন অভিনেত্রীদের তালিকা

এটি উল্লেখযোগ্য হিন্দি টেলিভিশন অভিনেত্রীদের তালিকা।

আরও দেখুন
ভারতীয় টেলিভিশন অভিনেত্রীদের তালিকা
বলিউড অভিনেত্রীদের তালিকা

তথ্যসূত্র

ভারতীয় টেলিভিশন অভিনেত্রী
মেরি ওয়াটসন

মেরি ওয়াটসন (অক্টোবর ১৮৫৬ - ২০ ফেব্রুয়ারি ১৯৩৩) একজন ব্রিটিশ রসায়নবিদ ছিলেন। তিনি অক্সফোর্ড বিশ্ববিদ্যালয়ে রসায়ন অধ্যয়নরত প্রথম দুই নারীর মধ্যে একজন। অন্য আরেক নারী হলেন মার্গারেত সেবার্ড । 

ওয়াটসন ১৮৫৬ সালের অক্টোবরে অক্সফোর্ডশায়ার শিরবার্নে জন ওয়াটসন এবং অ্যান ব্রুসের কন্যা হয়ে   জন্মগ্রহণ করেছিলেন। তার বাবা ম্যাকসফিল্ডের আর্লের কৃষক এবং ল্যান্ড এজেন্ট ছিলেন ।  তিনি বাড়িতে এবং সেন্ট জন উড হাই স্কুলে শিক্ষা গ্রহণ করেছিলেন। ওয়াটসন ১৮৭৯ সালে ক্লথ ওয়ার্কার্স স্কলারশিপ ইউনিভার্সিটি অফ অক্সফোর্ডের সোনারভিল হলে প্রবেশ করেছিলেন।  এই বৃত্তি তিন বছরের জন্য ৩৫ পাউন্ডের ছিল।  সোমারভিলি অক্সফোর্ডের প্রথম দুটি মহিলা কলেজের একটি একই বছর প্রতিষ্ঠিত হয়েছিল। ১৮৮২ সালে, তাকে ৩০ পাউন্ডের মূল্যে আরো দুই বছরের বৃত্তি দেওয়া হয়েছিল।  ওয়াটসন ১৮৮২ সালে ভূতত্ত্ব এবং প্রথম শ্রেণীর সম্মান এবং ১৮৮৩ সালে রসায়নে দ্বিতীয় শ্রেণিতে স্নাতকোত্তর অর্জন করেন। 

স্নাতক শেষ করার পরে ওয়াটসন চেল্টেনহাম লেডিজ কলেজে  সায়েন্স মিসট্রেস হিসাবে নিযুক্ত হন। এক বছর আগে থেমের জন স্টাইলের সাথে তার বিয়ে হয়। তার বিয়ের পরে তাকে পদত্যাগ করতে হয়েছিল। পদত্যাগ যখন করেন তার আগে ১৮৮৬ সাল পর্যন্ত তিনি এই পদে ছিলেন।   তারা গ্লৌচেস্টারশায়ার চার্লটন কিংসে বাস করতেন।  স্টাইল ১৮৮২ সাল থেকে চেল্টেনহ্যাম ব্যাকরণ বিদ্যালয়ের প্রধান শিক্ষক ছিলেন। কিন্তু ১৯০৬ সালে তিনি অবসর প্রাপ্ত হন।  তারা অবসর নিয়ে হ্যাম্পশায়ারের মিশেলমারসে ফিরে এসেছিলেন  সেখানে ওয়াটসন ১৯৩৩ সালের ২০ ফেব্রুয়ারি মারা যান।

তথ্যসূত্র 

ব্রিটিশ নারী রসায়নবিদ
১৮৫৬-এ জন্ম
১৯৩৩-এ মৃত্যু
সোমারভিল কলেজ, অক্সফোর্ডের প্রাক্তন শিক্ষার্থী
ব্রিটিশ রসায়নবিদ
মেক্সিকোর মসজিদের তালিকা

এটি মেক্সিকো মসজিদের একটি তালিকা। এটি উত্তর আমেরিকার মেক্সিকোতে মসজিদ সূমহ (আরবি: মসজিদ, স্পেনীয়: মেজকুইটা) ও ইসলামিক কেন্দ্রগুলির তালিকাবদ্ধ করে। এটি কিছু তালিকাভুক্ত করে তবে কোন ভাবেই মেক্সিকোতে সমস্ত মসজিদ তালিকা নেই।

মেক্সিকোয় ১০ টিরও বেশি প্রতিষ্ঠিত মসজিদ রয়েছে। মেক্সিকোয় ইসলামের বৃদ্ধি এবং দেশে ভ্রমণকারী মুসলিম পর্যটকদের ক্রমবর্ধমান সংখ্যার সাথে এই মসজিদের সংখ্যা বাড়ছে।.

মসজিদসূমুহের তালিকা

আরও দেখুন
 মসজিদের তালিকা
 আমেরিকার মসজিদসমূহের তালিকা

তথ্যসূত্র

 

আমেরিকার মসজিদ
ইসলামি ভবন
ইসলামি স্থাপত্য
মসজিদের তালিকা
মেক্সিকোর মসজিদ
উপসর্গহীন

চিকিতসাক্ষেত্রে, কোনও রোগকে উপসর্গহীন হিসাবে বিবেচনা করা হয় যদি কোনও রোগী কোনও রোগ বা সংক্রমণের জন্য বাহক হয় কিন্তু কোনও উপসর্গই অনুভব করে না। একটি অবস্থা উপসর্গহীন হতে পারে যদি এই রোগের সাথে সংযুক্ত উল্লেক্ষণীয় উপসর্গগুলি বিদ্যমান না থাকে। উপসর্গহীন সংক্রমণকে সাবক্লিনিকাল সংক্রমণও বলা হয় । অন্যান্য রোগগুলি (যেমন মানসিক অসুস্থতা ) সাব- ক্লিনিকাল হিসাবে বিবেচিত হতে পারে যদি তারা ক্লিনিকাল রোগ নির্ণয়ের জন্য কিছু উপসর্গ দেখায় কিন্তু প্রয়োজনীয় সমস্ত লক্ষণ বা উপসর্গ দেখায় না। ক্লিনিকালি নীরব শব্দটিও ব্যবহৃত হয়।

উপসর্গহীন অবস্থাটি জানা গুরুত্বপূর্ণ কারণ:

 এটি পরে লক্ষণগুলি দেখাতে পারে এবং তাই পর্যবেক্ষণ এবং অপেক্ষা বা আশু চিকিৎসার প্রয়োজন।
 এটি নিজেই ঠিক হয়ে যেতে পারে ।
 এটিতে রোগীর চিকিৎসা করান জরুরী যাতে পরবর্তীতে কোন চিকিতসামূলক সমস্যার সৃষ্টি না হয় যেমন উচ্চ রক্তচাপ এবং হাইপারলিপিডেমিয়া 
 সম্ভাব্য সমস্যার বিষয়ে সতর্ক থাকুন: উপসর্গহীন হাইপোথাইরয়েডিজম একজন ব্যক্তিকে শিরায় গ্লুকোজের পরে ওয়ার্নিকে – কর্সাকফ সিন্ড্রোম বা বেরি-বেরি রোগে ঝুঁকিপূর্ণ করে তোলে। 
 আক্রান্ত ব্যক্তি সংক্রামক হতে পারে এবং অজান্তে অন্যের মধ্যে সংক্রমণ ছড়িয়ে দিতে পারে।

উপসর্গহীন রোগের একটি উদাহরণ হ'ল সাইটোমেগালভাইরাস (সিএমভি) যা হার্পিস ভাইরাসের সদস্য। "এটি অনুমান করা হয় যে সমস্ত নবজাতক ১% সিএমভিতে সংক্রামিত, তবে সংক্রমণের সিংহভাগই উপসর্গহীন। (নক্স, .১৯৮৩; কুমার এট আল.১৯৮৪)  কিছু রোগে, উপসর্গহীন ঘটনার অনুপাত গুরুত্বপূর্ণ হতে পারে। উদাহরণস্বরূপ, একাধিক স্ক্লেরোসিসের মধ্যে এটি অনুমান করা হয় যে প্রায় ২৫% ক্ষেত্রে উপসর্গহীন রোগ হয়, কারণ এটি অন্যান্য রোগের চিকিৎসা করার সময় খুঁটিনাটি অনু্সন্ধানে বা কেবল কাকতালীয়ভাবে ( ঘটনাচক্রে ) আবিষ্কার হয়।

পরিবেশ 
রোগীর অবস্থা পরীক্ষা ( এক্স-রে বা অন্যান্য পরীক্ষা) না করা অবধি উপসর্গহীন অবস্থার সন্ধান করা যাবে না। কিছু লোক লক্ষণীয়ভাবে দীর্ঘ সময় ধরেউপসর্গহীন হতে পারে; যেমন কিছু ধরনের ক্যান্সারের রোগী যদি উপসর্গহীন হয় তবে সতর্কতা অবলম্বন করতে হবে।

রোগীর স্বতন্ত্র জিনগত গঠনপ্রণালী, লক্ষণগুলির সূত্রপাতকে বিলম্বিত করতে বা আটকাতে পারে।

এইডস, এইচআইভি সংক্রমণের বিরোধিতা করার মতো কিছু রোগ কেবল চিকিৎসাগতভাবেই সংজ্ঞায়িত হয়। সুতরাং, "উপসর্গহীন এইডস" সম্পর্কে কথা বলার কোনও মানে হয় না। ক্লিনিক্যালি সংজ্ঞায়িত রোগগুলির এই ধারণাটি সিনড্রোমের( উপসর্গের) ধারণার সাথে কিছুটা সম্পর্কিত।

তালিকা 
এগুলি এমন কিছু অবস্থা যেগুলির জন্য যথেষ্ট পরিমাণে নথিভুক্ত ব্যক্তির তথ্য রয়েছে যারা উপসর্গহীন যেটি চিকিৎসাগতভাবে উল্লেখ করা হয়েছে। উপসর্গহীন সংক্রমণের সম্পূর্ণ তালিকার জন্য সাবক্লিনিকাল সংক্রমণ দেখুন।
 অস্টিওপোরোসিস
 কোভিড-১৯
 প্রি-এক্লাম্পসিয়া
 হৃৎ-ধমনীর ব্যাধি
 হাইপোথাইরয়েডিজম

আরও দেখুন 

 লক্ষণযুক্ত
 সাবক্লিনিকাল সংক্রমণ

তথ্যসূত্র 

চিকিৎসাবিজ্ঞান পরিভাষা
লক্ষণ-উপসর্গ
বরবরুয়া

বরবরুয়া (আহোম: ফু-কে-লুঙ) হচ্ছে আহোম রাজ্য-এর পাঁচজন পাত্র মন্ত্রীদের মধ্যের একজন। স্বর্গদেও প্রতাপসিংহ বরবরুয়া পদের সৃষ্টি করেছিলেন। কলিয়াবর নদীর পূর্ব অঞ্চল এবং যে অঞ্চলগুলি বুঢ়াগোঁহাই, বরগোঁহাই এবং বরপাত্রগোঁহাই নিয়ন্ত্রণে ছিল না, সেই অঞ্চলগুলি বরবরুয়া নিয়ন্ত্রণ করতেন।

বরবরুয়াদের তালিকা
 মোমাই তামূলী বরবরুয়া
 তাঙাচু বরবরুয়া
 চেঙধরা বরবরুয়া
 বেঙ খোয়া বরবরুয়া
 পেলন বরবরুয়া (ঘরা কোয়র ভিতারুল ফুকন)
 লেছম দেবেরা বরবরুয়া 
 লানছিঙ শাইকান কিরকিরিয়া বরবরুয়া
 মেছা বরবরুয়া
 চক্রপানী বরবরুয়া
 দিহিঙীয়া আলুন বরবরুয়া
 বকতিয়াল রূপচন্দ্র বরবরুয়া
 কীর্তি চন্দ্র গেন্ধেলা বরবরুয়া 
 ভদ্রসেন বরবরুয়া (বকতিয়াল পরিবার)
এদাবরীয়া সন্দিকৈ বরবরুয়া
 নামতিয়াল বগতী সন্দিকৈ বরবরুয়া
 বকতিয়াল জয়ন্ত বরবরুয়া
 বাচকতীয়া লাহন বরবরুয়া

তথ্যসূত্র

উপাধি